o
ILOA ARKEEN
Kaikki haluaisivat nauttia elämästä vapaana syyllisyydestä.
Tämän saavuttamiseksi on tärkeää oppia antamaan anteeksi itsellemme.
Siitä puhumme seuraavaksi ohjelmassa Iloa arkeen.
ILOA ARKEEN
Tee itsellesi palvelus: Anna anteeksi.
Olemme olleet siinä väärässä luulossa, että
pitäisi yrittää antaa anteeksi pitääksemme Jumalan tyytyväisenä
ja päästääksemme ihmiset vapaaksi.
Jumala käskee meitä tekemään sen lähinnä omaksi eduksemme.
Vihemiesten vihaaminen on kuin
nauttisimme myrkkyä ja toivoisimme jonkun muun kuolevan.
Jos ylläpidät vihaasi, et loukkaa tai kosta ihmisille.
Itse asiassa pilaat oman elämäsi.
Teet oman olosi kurjaksi. Puhun nyt aiheesta,
josta kaikki pitkään seurakunnassa käyneet ovat kuulleet puheita.
Silti noin 80 % seura- kuntalaisista on vihaisia.
Jokin on pielessä. Kuulemme siitä, mutta emme toteuta sitä vielä.
Se johtuu siitä, miltä meistä tuntuu.
Luetaan Hepr. 12:14.
Tavoitelkaa rauhaa kaikkien kanssa
ja pyrkikää pyhitykseen sillä ilman sitä ei kukaan ole näkevä Herraa.
Sanat tavoitelkaa ja pyrkikää tarkoittavat molemmat yrittämistä.
Se ei putoa meille kuin kypsä omena puusta.
Elääksesi rauhassa sinun on todella haluttava rauhaa
ja oltava valmis tekemään jotakin epämukavaa.
Pitäkää huoli siitä,
ettei yksikään hukkaa Jumalan armoa eikä mikään katkeruuden verso
ja tuottamaan turmiota, sillä yksikin sellainen saastuttaa monet.
Olen lukenut tämän varmaan satoja kertoja,
ja kuten monet teistä, minäkin aloitin katkerana kristittynä.
Kyllä, rakastan Jeesusta ja haluan päästä taivaaseen,
mutta sisimpäni oli haavoilla.
Ensin en ollut valmis antamaan anteeksi, koska se ei ollut reilua.
Sitten yritin, koska tiesin Jumalan haluavan sitä. En osannut.
Opettelin sitä vuosikaudet ennen kuin ymmärsin,
että Jumala halusikin tehdä sen minun takiani.
Hän halusi minun vapautuvan kärsimyksestä.
Kun päästät elämääsi katkeruuden verson,
se vaikuttaa kaikkiin tuottamiisi hedelmiin.
Katkeruus tuo elämääsi niin paljon kielteisyyttä,
että millä tahansa tavoin Jumala yrittääkään sinua siunata,
et pysty nauttimaan siitä. Meidän on pidettävä huolta
ja välitettävä toisistamme sen verran, että jos näen jonkun
olevan menossa vihan ja katkeruuden monttuun,
minun on rohkeasti varoitettava häntä ansasta, jolla paholainen
yrittää tuhota hänen elämänsä.
Ihmiset puhuvat toisilleen, kenelle ovat vihaisia ja kuka teki mitäkin.
Sen sijaan että nauttisimme näistä juoruista,
meidän on sanottava rohkeasti: Puhutaanko mieluummin
jostakin puhumisen arvoisesta eikä enää piestä
kuollutta hevosta. Puhutaan jostakin tärkeämmästä.
Et halua kiduttaa itseäsi. Jos olet katkera
ja vihainen, täynnä anteeksiantamattomuutta,
satutat todennäköisesti toisia, koska onnettomat ihmiset
tekevät toisten olon kurjaksi.
Tiesittekö sen?
Joku voi tehdä olosi kurjaksi vain siksi että joku tekee niin hänelle.
Palvelisit Jumalaa paremmin, jos rukoilisit heidän puolestaan
etkä aina vihastuisi heille. Aamen.
Sinun tulee kieltäytyä elämään anteeksiantamattomuudessa.
Sano: En aio elää sellaista elämää. Kun tulet siihen pisteeseen,
teet kaikkesi elääksesi vapaana. Muistan kun Dave loukkasi minua.
En onneksi muista enää syytä. Unohdan nopeasti,
vaikka ennen olin hyvä kirjanpitäjä näissä asioissa.
Kun riitelimme, luettelin mitä hän oli tehnyt väärin liittomme aikana.
Hän ihmetteli, missä säilytin kaikkea sitä tietoa.
Pidin kirjaa. En ollut oppinut 1 Kor. 13:sta, ettei rakkaus
muistele kärsimäänsä pahaa. Tallensin pienetkin rikkeet niin,
että pystyin halutessani ottamaan sen esille.
Nyt pystyn onneksi unohtamaan. Sen muistan, että hän loukkasi
tunteitani, tunteitani, tunteitani. Päätin, etten aio elää niin.
Se vaatii taistelua. Menin työhuoneeseeni, suljin oven
ja aloin lukea Raamatun jakeita anteeksiantamuksesta ja vihasta.
Polvistuin, rukoilin ja sanoin: Jumala, tehtävää on paljon,
mutta en poistu tästä huoneesta ennen kuin saan sinulta armon,
että voin mennä ulos ja puhua miehelleni.
En lähde ennen kuin annat armon, että voin mennä ulos,
ei virallisen anteeksianto- rukouksen rukoiltuani,
vaan niin, että kohtelen häntä hyvin.
Vietin siellä jonkin aikaa. Mutta kun tulin ulos,
pystyin käyttäytymään niin kuin mitään ei olisi tapahtunut.
Jumala vahvistaa sinua niin, että voit tehdä kaiken mitä hän käskee.
Voit antaa anteeksi täysin ja täydellisesti.
Sinun ei tarvitse elää verta vuotavana, tuskissasi
sen tähden, mitä sinulle on tehty vuosia sitten. Voit olla täysin eheä
jos ymmärrät tämän oikein.
Kieltäydy elämästä anteeksiantamattomuudessa.
Ef. 4:26.
Vihastukaa, mutta älkää syntiä tehkö.
Koemme vihan tunnetta monissa erilaisissa tilanteissa.
Kukaan ei väitä, että elämänsä voi elää tuntematta koskaan vihaa.
Uskon, että Jumala antoi meille sen tunteen niin kuin muutkin tunteet
suojaksemme. Kun meitä ei kohdella oikein, meidän täytyy tietää se.
Vihastukaa, mutta älkää syntiä tehkö.
Älkää antako auringon laskea vihanne yli.
Miksi Jumala haluaa, että sovimme ennen auringonlaskua?
Minkä tahansa yli aurinko laskee, sen kanssa se nousee aamulla.
Miten usein elämässämme onkaan hankaluuksia,
joku on loukannut sinua, olet vihainen, ja menet nukkumaan,
sama asia on vastassa heti kun heräät.
Minkä yli annat auringon laskea, sen kanssa se nousee aamulla.
Uskon, että jokainen 24 tunnin jakso on uusi alku.
Uskon, että siksi Jumala jakoi päivän tällä tavalla.
Me ja muut teemme niin paljon pahaa,
että oltuamme hereillä 16 h tarvitsemme 8 h unta
päästäksemme yli ja alkaaksemme alusta.
Raamattu sanoo, että Jumalan armo on uusi joka päivä.
Hän tekee uuden erän päivittäin, koska käytämme sen kaiken.
Kun nukumme, Jumala vatkaa uutta erää, koska tarvitsemme sen kaiken.
Emme tahdo avata ovia paholaiselle. Luetaan jae 27.
Älkääkä antako perkeleelle sijaa.
Älkää antako hänelle sellaista tilaisuutta.
Jumala käskee sinun antaa anteeksi, omaksi parhaaksesi.
Kun et vaella rakkaudessa, ovi on avoin paholaiselle.
Rakkaudessa vaeltaminen on tärkein ase hengellisessä sodankäynnissä.
Vaikka huudat paholaiselle äänesi käheäksi, ellet vaella rakkaudessa,
paholainen ei pelkää sinua.
Hän vihaa kristittyjä, jotka vaeltavat rakkaudessa.
Mutta hän rakastaa teeskenteleviä, uskonnollisia kristittyjä.
Näin me menemme kirkkoon...
Tein tuota vuosia. Säälittävää.
Sinun ei tarvitse...
elää kovinkaan pitkään saadaksesi..
pienen sielusi täyteen loukkauksia. Tämä tässä on sieluni.
Tässä on aviomies-peruna.
Jos hän jättää sukkansa ja alushousunsa
lattialle minun kerättäväkseni vielä kerrankin...
sillä selvä. Olen lopen kyllästynyt tekemään täällä kaiken työn
kun hän ei tee muuta kuin sotkee.
Varastoin tämän,
jotta voin ottaa sen esiin ja miettiä, miten suuttunut olen.
Jos olet mies, sinulla on vaimo-peruna.
Minä teen vain töitä, töitä, töitä eikä hän tee muuta kuin törsää.
Aina kun tulen kotiin, hänen kaapissaan on lisää tavaraa
maksettavakseni. Olen lopen kyllästynyt siihen.
Kaikki ovat tänään lopen kyllästyneitä.
Miten surkeita kuskeja liikenteessä onkaan. Se mies näki, että odotin
sitä parkkipaikkaa, ja juuri kun olin ajamaisillani siihen,
hän kiilasi väliin. Häneltä pitäisi hakata pää irti.
Mutta hän saattaisi nähdä puskuritarrani, joten jätän väliin.
Sitten puolisoni sukulaiset.
Joka vuosi he tulevat kahdeksi viikoksi.
Olen kyllästynyt siihen. He elävät siivellämme, eivät siivoa jälkiään,
rahaa menee, emmekä pidä toisistamme.
Taidanpa keittää kahvit ja miettiä näitä asioita.
Tuosta olen vihainen ja tuosta...
Odottakaa, kun rukoilen.
Isä, tiedät miten huonovointinen olen ollut viime aikoina.
En ymmärrä, mitä se on, mutta tiedän, että Jumalan lapsena
minun tulisi olla sairauksien yläpuolella.
Rukoilen ihmeellistä läpimurtoa Jeesuksen nimessä.
Veljeni... Minäpä kerron hänestä.
Hän tuhlasi elämänsä ja aina kun hän joutuu pulaan,
minun pitää maksaa hänet ulos. Olen kyllästynyt siihen.
Hän ei ole koskaan tehnyt mitään vuokseni. Kun olimme nuoria,
hän sai kaiken huomion ja minun piti tehdä kaikki työt.
Työkaverini sai ylennyksen, jonka olisin halunnut ja ansainnut.
En enää koskaan puhu heille mitään.
Kuuntelen korvalappustereoita enkä juttele heidän kanssaan.
Hallitukselle olen vihainen veroista.
Jos lapseni eivät ole siivonneet kun menen kotiin konferenssista,
he ovat pahassa pulassa.
Pomoni on ääliö ja kerron sen kaikille tutuilleni.
Jos naapurin koira kerran vielä kakkii nurmikolleni, se on ohi.
Siihen se loppuu.
Herra, näet miten nämä ihmiset kohtelevat minua.
Haluan vain kysyä: entäs minä?
Milloin on minun vuoroni elää mukavaa elämää?
Mitä? Ai sinulla on juhlat? No, minä en tule mukaan.
Minulla on ongelmia käsiteltävänä.
Säilytän ne, koska eihän sitä koskaan tiedä
milloin tarvitsen niitä.
Peittelen niitä vähän, ettei kukaan huomaa mitään.
Kun haluan juhlia säälillä...
Tuomme ylistyksen uhrin...
Luovutan kaikkeni...
Kyllä. Aamen. Halleluja!
Matteus 18.
Kuinka moni on mukana?
Meidän on lakattava teeskentelemästä kristittyjä.
Vaelletaan sillä tiellä tai ollaan hiljaa.
Se vain on niin rankkaa...
Se on tekosyymme. Se vain on niin rankkaa...
Sulkeudu huoneeseen, josta et tule ulos ennen kuin saat voiton.
Lue sanaa, rukoile ja nuhtele paholaista, kunnes voit käyttäytyä
niin kuin Jeesus haluaa minun käyttäytyvän.
Voisit joskus olla itsellesi vähän ankara ja sanoa: Kuulehan,
sinun on aika ryhdistäytyä ja muuttaa asennettasi,
koska et ole ainoa maailmassa, jota on loukattu.
Matteus 18.
Jae 21: Pietari meni hänen tykönsä ja sanoi hänelle:
"Herra, kuinka monta kertaa...
minun on annettava anteeksi veljelleni
joka rikkoo minua vastaan?
Ihanko seitsemän kertaa?"
Jeesus vastasi hänelle: "Minä sanon sinulle:
ei seitsemän kertaa, vaan seitsemänkymmentä kertaa seitsemän.
Hän käyttää täydellisyyden lukua sanoakseen:
niin monta kertaa kuin tarvitaan.
Kuinkahan monesti Jumala on antanut minulle anteeksi saman asian,
sen että sanon jotakin typerää.
Tai ajattelen vääränlaisia ajatuksia.
Mitä arvelette? Kenties 7, 8, 10 kertaa?
490? Kenties enemmänkin. En tiedä. Monta.
Jae 23: Sentähden taivasten valta- kunta on verrattava kuninkaaseen
joka vaati palvelijoiltansa tiliä. Ja kun hän rupesi tilintekoon,
tuotiin hänen eteensä eräs, joka oli hänelle velkaa
kymmenentuhatta leiviskää. Mutta kun tällä ei ollut, millä maksaa...
"Ei ollut, millä maksaa." Nämä ovat tärkeitä sanoja
antaaksemme anteeksi.
Kenties yrität vaatia rahaa joltakulta, jolla sitä ei ole.
On turhauttavaa vaatia rahaa sellaiselta, jolla ei sitä ole.
Ennen kuin aloin julistaa, olin luottovastaavana.
Minun piti soittaa ihmisille ja vaatia maksamattomia velkoja.
Oli turhauttavaa soittaa joka kuukausi samoille ihmisille,
jotka eivät olleet maksaneet 3 kk sitten, viime kuussa, eivätkä nyt.
Soitimme heille joka kuukausi ja he selittelivät lisää.
Viimein ymmärsimme näkevämme niin paljon vaivaa,
että olisi halvempaa ja helpompaa vain kuitata velka hoidetuksi.
Saatat kantaa mukana sellaista, mikä pitäisi kuitata hoidetuksi.
Kirjoita se paperille ja sano: Peruttu. Velka maksettu.
Kidutat vain itseäsi. He eivät voi hyvittää sinulle.
Isä käytti minua seksuaalisesti hy- väkseen. En ollut tavallinen lapsi.
Minä vain pelkäsin. Ystäviä ei ollut. En saanut tehdä mitään.
En käynyt otteluissa. En käynyt juhlissa.
Minulla oli erittäin kurja lapsuus.
Tuntui, että joku oli minulle velkaa.
Yritin periä velkaa olemalla katkera ja vihainen.
Yritin periä Daveltakin sitä, mitä isäni oli minulle tehnyt.
Joskus yritämme velkoa niiltä, jotka eivät liity asiaan lainkaan.
Tarvitseeko toistaa?
Älä vihaa miehiä sen tähden, että yksi mies satutti sinua.
Tai kaikkia naisia sen tähden, että yksi nainen satutti sinua.
Ei ole reilua laittaa ihmisiä kärsimään syyttä.
Onneksi opin viimein, että vain Jumala voi maksaa minulle.
Kohta puhumme siitä lisää. Miten isäni voisi maksaa minulle,
miten hän voisi antaa takaisin viattomuuteni,
lapsuuteni? Oli liian myöhäistä. Ei hän pystynyt maksamaan.
Haluan kuvata turhautumista siitä, että yrittää velkoa sellaiselta,
joka ei pysty maksamaan.
Kun olin velkojen perijänä ja selvisi, etteivät he voi maksaa,
itsesäilytysvaistomme sai meidät kuittaamaan asian,
kirjaamaan sen ja jatkamaan töitämme.
Kuten jo sanoin, teidänkin on kuitattava joitakin asioita.
Hänellä ei ollut millä maksaa.
Hänen herransa määräsi myytäväksi hänet ja hänen vaimonsa ja lapsensa
ja kaikki, mitä hänellä oli, ja velan maksettavaksi.
Palvelija lankesi maahan ja rukoili häntä sanoen:
'Ole pitkämielinen minua kohtaan, niin minä maksan sinulle kaikki'.
Niin herran kävi sääliksi sitä palvelijaa,
ja hän päästi hänet ja antoi hänelle velan anteeksi.
Kuvittele, miltä vapaus tuntui. 10 miljoonaa, mutta nyt olen vapaa.
Mutta mentyään ulos se palvelija tapasi erään kanssapalvelijoistaan,
joka oli hänelle velkaa sata denaria; ja hän kuristi häntä
ja sanoi: Maksa minkä olet velkaa. Tunnistatteko esimerkin?
Jumala on antanut meille anteeksi 10 miljoonan velan.
Joku on meille pari kymppiä velkaa.
Sanomme Herralle: Armahda minua, minulla ei ole millä maksaa.
Hän lähetti Jeesuksen maksamaan hinnan synneistämme.
Hän sanoi: Pidän juhlat, ja tekin voitte tulla.
Sitten näemme jonkun joka on meille vähän velkaa,
joka loukkasi tunteitamme, vei parkkipaikkamme,
joka kiilasi eteemme kaupassa,
jätti sukkansa lattialle.
Pilaamme elämämme tällaisilla asioilla.
Olet minulle velkaa. Maksa!
En enää puhu sinulle. Suljen sinut elämästäni.
Kanssapalvelija lankesi maahan ja pyysi häntä sanoen:
'Ole pitkämielinen minua kohtaan, niin minä maksan'.
Mutta hän ei tahtonut, vaan meni ja heitti hänet vankeuteen,
kunnes hän maksaisi velkansa.
Kun nyt hänen kanssapalvelijansa näkivät, mitä tapahtui,
tulivat he kovin murheellisiksi ja menivät ja ilmoittivat herrallensa
kaiken, mitä oli tapahtunut.
Hänen herransa kutsui hänet eteensä ja sanoi:
'Sinä paha palvelija! Minä annoin sinulle anteeksi kaiken sen velan,
koska sitä minulta pyysit.
Älkää pahastuko, jos menen henkilökohtaisuuksiin,
mutta jos Jumala on antanut sinulle paljon anteeksi,
ja tulit tänne vihaisena jollekulle,
voisinko lukea tämän kuin se olisi juuri sinulle?
Sinä paha palvelija!
Rakastan sinua.
Minä annoin sinulle anteeksi kaiken sen velan,
koska sitä minulta pyysit.
On liian helppoa lukea se osoitettuna jollekin toiselle.
Eikö sinunkin olisi pitänyt armahtaa kanssapalvelijaasi,
niinkuin minäkin sinua armahdin?
Ja hänen herransa vihastui ja antoi hänet vanginvartijan käsiin,
kunnes hän maksaisi kaiken, minkä oli hänelle velkaa.
Näin myös minun taivaallinen Isäni tekee teille,
ellette anna kukin veljellenne sydämestänne anteeksi.
Mikä tekstin sanoma on?
Jumala on antanut meille anteeksi. Ellemme tee samoin muille,
meitä kidutetaan
sielussamme, mielessämme, tunnemaailmassamme,
hengellisessä elämässämme, kunnes annamme anteeksi.
Anteeksianto meitä satuttaneille on hyvin tärkeä asia,
sillä se on viimeinen asia, mistä Jeesus puhui ennen ristiä
ja ensimmäinen, mistä hän puhui ylösnousemuksen jälkeen.
Se on ihmeellistä. Uskon, että kaikki eheytyminen alkaa
anteeksiantamisen hetkellä. Kun saamme Jumalalta anteeksi,
alamme eheytyä. Ja kun annamme muille anteeksi,
voimme kokea eheytyvämme. Se vapauttaa heidät tilaan,
jossa Jumala voi tehdä heissä työtään.
Tarjolla on 4 cd:tä, 4 tuntia opetusta anteeksiantamisesta
ja R. T. Kendallin kirja How to forgive ourselves totally?
Näin samasta teemasta muodostuu paketti.
Haluamme, että saat Jumalalta anteeksi, annat anteeksi itsellesi
ja kaikille, joita vastaan sinulla on jotakin,
jotta voisit täysin vapaana nauttia elämäsi kaikista päivistä.
Kiitos, että olit mukana. Pian kuulet lisää.
Tilaa 4-osainen sarja ja Kendallin kirja tänään.
Ota meihin yhteyttä: www.joycemeyer.org
Katso uudet nettisivumme www.joycemeyer.org
OLET TÄSSÄ RUANDA
Kumppanuus: Kun me olemme täällä, sinä olet täällä.
Tulevaa ohjelmistoa
Jos ympärilläsi on kaikkea roskaa ja yrität elää ihmissuhteessa,
satutat häntä jatkuvasti. Et ymmärrä miksi niin käy,
koska et halua satuttaa, vaan elää suhteessa heihin.
Satutatte toisianne, kunnes eheydytte ja laskette taakkanne.
Suomennos: Johanna Hartikainen